Αριθ. C 331/2 Επίσημη Εφημερίδα των Ευρωπαϊκών Κοινοτήτων 20.12.85 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση κανονισμού του Συμβουλίου (ΕΟΚ) για τον καθορισμό των όρων αποδοχής στις εσωτερικές 
πλωτές μεταφορές προσώπων και εμπορευμάτων σε ένα κράτος μέλος των μη εγκατεστημένων μεταφο­
ρέων 
COM(85) 610 τελικό 
(Υποβληθείσα από την Επιτροπή στο Συμβούλιο στις 4 Δεκεμβρίου 1985) 
(85/C 331/02) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 75, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι η διαμόρφωση της κοινής πολιτικής μεταφορών συνεπά­
γεται μεταξύ άλλων, και σύμφωνα με το άρθρο 75 παρά­
γραφος 1 στοιχείο 6) της συνθήκης, τον καθορισμό των 
όρων υπό τους οποίους γίνονται δεκτοί στις εθνικές μετα­
φορές ενός κράτους μέλους μεταφορείς μη εγκατεστημένοι 
σ' αυτό" 
ότι η ελεύθερη παροχή υπηρεσιών στον τομέα των εθνικών 
μεταφορών που συνεπάγεται η εν λόγω διάταξη περιλαμ­
βάνει την κατάργηση κάθε περιορισμού όσον αφορά το 
πρόσωπο που παρέχει τις υπηρεσίες, λόγω της ιθαγένειας 
του ή λόγω του ότι είναι εγκατεστημένο σε άλλο κράτος 
μέλος διαφορετικό από εκείνο όπου παρέχεται η υπηρεσία · 
ότι οι μη εγκατεστημένοι μεταφορείς πρέπει, σύμφωνα με 
τις γενικές αρχές της συνθήκης για την ίση μεταχείριση και 
σύμφωνα με τη σχετική νομολογία του Ευρωπαϊκού Δικα­
στηρίου, να γίνονται δεκτοί για την εκτέλεση εθνικών μετα­
φορών υπό τους ίδιους όρους που το συγκεκριμένο κράτος 
μέλος επιβάλλει στους δικούς του μεταφορείς" 
ότι για να αποφευχθεί η διαταραχή της αγοράς λόγω συμπε­
ριφοράς που δεν συμβιβάζεται με την οργάνωση της, μόνο 
οι μεταφορείς που έχουν άδεια να πραγματοποιούν διεθνείς 
εσωτερικές πλωτές μεταφορές εμπορευμάτων και προσώπων 
και έχουν πραγματικό δεσμό μ' ένα κράτος μέλος της Κοι­
νότητας, μπορούν να γίνονται δεκτοί στις εθνικές μετα­
φορές σε κράτος μέλος διαφορετικό από εκείνο στο οποίο 
είναι εγκατεστημένοι, Άρθρο 1 
Από την 1η Ιανουαρίου 1988, κάθε μεταφορέας εμπορευ­
μάτων ή προσώπων στις εσωτερικές μεταφορές για λογα­
ριασμό τρίτου ο οποίος 
— είναι εγκατεστημένος σε κράτος μέλος σύμφωνα με τη 
νομοθεσία του κράτους αυτού, 
— μπορεί να εκτελεί διεθνείς εσωτερικές πλωτές μεταφορές 
εμπορευμάτων η προσώπων στο κράτος μέλος αυτό, 
γίνεται δεκτός στις εθνικές εσωτερικές πλωτές μεταφορές 
για λογαριασμό τρίτου, προσώπων ή εμπορευμάτων, σ' ένα 
κράτος μέλος διαφορετικό από εκείνο στο οποίο είναι εγκα­
τεστημένος· μπορεί να ασκεί τις δραστηριότητες αυτές 
προσωρινά στο εν λόγω κράτος χωρίς τη σύσταση σ' αυτό 
το κράτος έδρας ή άλλης εγκατάστασης. 
Άρθρο 2 
1. Η αποδοχή στις μεταφορές που αναφέρονται στο 
άρθρο 1 υπόκειται στους ακόλουθους όρους: 
— ο μεταφορέας και ο ιδιοκτήτης του πλοίου εφόσον δεν 
πρόκειται για το ίδιο πρόσωπο πρέπει να έχουν ως 
φυσικά πρόσωπα, την ιθαγένεια ενός κράτους μέλους' 
— η επιχείρηση του μεταφορέα, καθώς και εκείνη του 
ιδιοκτήτη του πλοίου, εφόσον δεν πρόκειται για το ίδιο 
πρόσωπο, πρέπει ως νομικά πρόσωπα 
— να διοικούνται πραγματικά και διαρκώς από πρό­
σωπα από τα οποία τα περισσότερα έχουν την ιθαγέ­
νεια ενός από τα κράτη μέλη, 
— να έχουν συσταθεί με τρόπο, ώστε τα πρόσωπα που 
συμμετέχουν άμεσα ή έμμεσα στο μεγαλύτερο μέρος 
των οικονομικών αποτελεσμάτων της επιχείρησης ή 
διαθέτουν την πλειοψηφία των μεριδίων που παρέ­
χουν δικαίωμα ψήφου ή την πλειοψηφία των δι­
καιωμάτων ψήφου, να έχουν την ιθαγένεια ενός από 
τα κράτη μέλη. 
2. Σε περίπτωση καταπιστευτικών σχέσεων ή συναφών 
διακανονισμών, οι όροι που αναφέρονται στην παράγραφο 
1 πρέπει να πληρούνται και από τα πρόσωπα για λογα­
ριασμό ή για συμφέρον των οποίων έχουν γίνει οι διακανο­
νισμοί αυτοί. 
20.12.85 Επίσημη Εφημερίδα των Ευρωπαϊκών Κοινοτήτων Αριθ. C 331/3 
3. Το κράτος μέλος στο οποίο είναι εγκατεστημένος ο 
μεταφορέας μπορεί κατ' εξαίρεση, μετά από διαβούλευση με 
την Επιτροπή, να επιτρέψει παρεκκλίσεις όσον αφορά την 
πλειοψηφία που απαιτείται σύμφωνα με την παράγραφο 1, 
υπό τον όρο ότι η διαχείριση της συγκεκριμένης επιχείρησης 
μεταφορών δεν μπορεί να διαταράξει τις αγορές μεταφορών. 
4. Βεβαίωση που χορηγείται από το κράτος μέλος στο 
οποίο το πλοίο είναι εγγεγραμμένο ή, εάν δεν είναι εγγε­
γραμμένο, από το κράτος μέλος στο οποίο είναι εγκατεστη­
μένος ο μεταφορέας, πρέπει να επιδεικνύεται ως απόδειξη 
ότι τηρούνται ως προς τον μεταφορέα οι διατάξεις των 
παραγράφων 1 έως 3. Η βεβαίωση αυτή ή αντίγραφο της 
πρέπει να βρίσκεται στο πλοίο. 
Το έγγραφο για την υπαγωγή στη ναυσιπλοΐα του Ρήνου 
που προβλέπεται από τον κανονισμό (ΕΟΚ) αριθ. 2919/85 
της 17ης Οκτωβρίου 1985, σχετικά με τον καθορισμό των 
όρων που πρέπει να πληρούνται για την εφαρμογή του 
καθεστώτος που ισχύει βάσει της αναθεωρημένης σύμβασης 
της ναυσιπλοΐας στο Ρήνο, για τα πλοία που υπάγονται στη 
ναυσιπλοΐα του Ρήνου (') αντικαθιστά τη βεβαίωση που 
αναφέρεται στο πρώτο εδάφιο. Άρύ'ρο 3 
Η εκτέλεση εθνικών μεταφορών από μη εγκατεστημένο 
μεταφορέα που αναφέρονται στο άρθρο 1, υπόκειται στις 
νομοθετικές κανονιστικές ή διοικητικές διατάξεις που 
ισχύουν στο κράτος μέλος όπου γίνονται οι μεταφορές 
αυτές. Οι διατάξεις αυτές πρέπει να εφαρμόζονται και για 
τους μη εγκατεστημένους μεταφορείς υπό τους ίδιους όρους 
με εκείνους που το κράτος αυτό επιβάλλει για τους εγκα­
τεστημένους μεταφορείς, έτσι ώστε να αποκλείεται κάθε διά­
κριση εις βάρος των μη εγκατεστημένων μεταφορέων λόγω 
της ιθαγένειας ή του τόπου εγκατάστασης τους. 
Άρΰρο 4 
Τα κράτη μέλη λαμβάνουν, σε εύλογο χρόνο, μετά από δια­
βούλευση με την Επιτροπή, τα αναγκαία μέτρα για την εκτέ­
λεση του παρόντος κανονισμού. 
Άρφρο 5 
Ο παρών κανονισμός αρχίζει να ισχύει την 1η Ιανουαρίου 
1987. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος. 
(') ΕΕ αριθ. L 280 της 22. 10. 1985, σ. 4.